**ХТО ГУЛЯЦЬ ХОЧА?**

Канспект занятка ў старэйшай групе па адукацыйнай вобласцi «Развiцце маулення i культура мауленчых зносiн»

**Праграмныя задачы:** замацоўваць і ўдакладняць слоўнік дзяцей на атрыманых ўжо ведах; фармiраваць уменне разумець беларускую мову і размаўляць на ёй: адказваць на пытанні, чытаць дражнілкі, заклічкі, лічылкі, адгадваць загадкі; развіваць назіральнасць, мысленне; выхоўваць станоўчыя адносіны да беларускай мовы, жаданне самастойна выкарыстоўваць фальлорныя творы.

**Абсталяванне:** муляжы агародніны, абручы, шапачкі агародніны, карцінкі агародніны, 2 мальберты, 2 лісты паперы, фламастары.

**Ход занятка:**

Выхавацель: Індык-балбатун

Балбоча, балбоча

Хто гуляць хоча?

Выхавацель: Ехаў бай -

Не ў сне! –

На капусным качане,

Хто гуляе – да мяне!

Ехау бай па сцяне,

Па старэнькім тапчане.

Гульняў вёз повен воз.

Гуляем ці не?

Выхавацель: Вы паспелі?

Дзеці: Мы паспелі.

Выхавацель: Усе паселі?

Дзеці: Усе паселі.

І адразу паляцелі

На вяселай каруселі.

Раз, два, раз, два –

Пачынаецца гульня!

Агарод наш вось такі:

Морква, рэпа, бурачкі,

Кроп, салата, агуркі. *(Паказвае карцінкі)*

Будзем ураджай збіраць,

Вяршкі і карэньчыкі складаць.

Дыдактычная гульня «Вяршкі і карэньчыкі» (Пралыгіна, Н. В. Беларускамоўны дзень у старэйшай группе: планаванне і арганізацыя работы. Ст. 67)

На гародзе у бабулі

Многа морквы і цыбулі

Памідораў, агуркоў,

Часнаку і буракоў.

Я на грады пабягу

І бабулі памагу.

*Выхавацель чытае «Загадкі на градках» Р. Барадуліна. Тое дзіця, якое адгадала загадку апранае шапачку агародніны і апавядае пра сябе:*

У бабулі - родны брат,

Ласкавейшы быццам,

А да слез давесці рад

Так, як і сястрыца.

Сам сабе на уме панок,

А прасцей сказаць… *(часнок).*

От бабуля важна села

І глядзіць навокал смела.

У зямлю схавала лапаць.

Як зачэпіш – будзеш плакаць.

Гэта злосная бабуля называецца…(*цыбуля)*

Несыдзе з месца

Ні на крок,

Зарыўшыся ў пярыну.

Цярэбіць ціха вецярок

Ягоную чупрыну,.

А возьмуць за чупрыну

Ды выцягнуць з пярыны –

Пачырванее нібы рак,

Вядома, хто гэта?.. (б*урак)*

З вусамі, а не стары.

Зайдросныя вочы.

За што-небудзь на двары

Учапіцца хоча.

Хопіць хітрасці на трох,

Ну, на тое ж ен …*(гарох).*

Агародніну сабралі.

У мяхі усю павязалі

Павязлі ў кладоўку

Хопіць на зімоўку.

Толькі ж тыя сваякі

Адразу ж спрэчку завялі.

*Кожная агародніна распавядае пра сябе:*

*Н., я салодкая, смачная, сакавітая морква. На вобмацак – цвердая, аранжавага колеру. Маю шмат вітамінаў. Да спадобы і ў салатах, і ў баршчах, і ў рагу, нават пірагі са мной пякуць.*

Бач, як нахвальваюць сябе?

Ледзьве сок з іх не брызне.

Прапаную часнок, цыбулю, моркву, гарох ды бурака падразніць,

Каб гэткую спесь з іх збіць.

*Н., Я-я-я - морква – доўгая.*

*Цыбуля – тоўстая, як бочка, нарадзіла 5 сыночкаў.*

*Цілі, цілі цеста, часнок і цыбуля – жаніх і нявеста.*

*Часнок цыбаты, казел барадаты.*

*Гарох віся, віся з хаты не зваліся.*

*Ці-ці-ці-Цімох, гарох - скамарох.*

*Ох, ох, ох – пераспеў гарох.*

*Зюка,бука – цыбуля злюка.*

*Скок, скок – згніў часнок.*

Рухомая гульня «Агароднік » [ Беларускія гульні ў дзіцячым садзе / З.І.Ермакова, В.М. Шабека. – Мн. : Нар. асвета, 1985. С. 9]

Эстафета «Малюнак». Выхаванцы падзяляюцца на 2 каманды пораўну, становяцца у 2 калонны. Па чарзе, перадаўшы эстафету, яны бягуць да мальберта, на якім замацаваны ліст паперы, складзены на часткі па колькасці членаў каманды і малююць на 1 частцы тое, што загадаў вядучы. Перамагае тая каманда, ў якой найбольш дакладны атрымаўся малюнак.

Рэфлексія: гульня «Трык-трак – гэта не так, гэта так». Выхавацель кажа дзецям аб тым, якія старанныя, уважлівыя былі дзеці (хуткія, спрытныя; правільна вымаўлялі гукі беларускай мовы, разумелі беларускую мову, ведаюць лічылкі, прыдумалі дражнілкі, адгадалі загадкі, саставілі цікавы рассказ пра гародніну) і прапануе назваць іх імены. Пасля здагадкі выхаванцаў заключае: «Трык-трак – гэта не так» ці «Трык-трак – гэта так».

**Літаратура:**

1. Старжынская, Н.С. Беларуская мова ў дзіцячым садзе. – Мн.: НАРОДНАЯ АСВЕТА, 1995.
2. Старжынская, Н.С. Развіцце маўлення дашкольнікаў– Мн.: НАРОДНАЯ АСВЕТА, 1993.
3. Беларускія гульні ў дзіцячым садзе/ Склад. З.І.Ермакова, В.М.Шабека. – Мн..: НАРОДНАЯ АСВЕТА, 1985.
4. Пралыгіна, Н.В. Беларускамоўны дзень у старэйшай групе : планаванне і арганізацыя работы / Н.В.Пралыгіна. – Мазыр : Содействие, 2013